Борис Младенов-Young
Кой ли е успял да ми смени…

chitanka.info

Кой ли е успял да ми смени

очилата с розови такива,

та светът пред моите очи

в краски розови ми се разкрива.

Сякаш съм попаднал в райски кът:

цъфнали градини без предели,

птици пеят и край мен вървят

бабки със осанки на газели.

Няма болни — здрав, щастлив народ,

вред лица в усмивки засияли!

Аз от днес започвам нов живот

с нови мисли, цели, идеали…

И се чувствам с тях милионер —

хора, вече съм пенсионер!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.